Document ID: /roh_data/filtered/fineweb-2-filterrobots_roh.jsonl.gz/3135

Leger vul dir s'avischinar al pensar ed al sentir dad auters. Entrar en munds esters. Far viadis imaginars. Gia uffants èn magari profundads en cudeschs en ina maniera che maina els davent da lur realitad en in mund giavischà. Leger po far nus ventiraivels sche nus legiain endretg. Mo tge vul quai dir, leger endretg?
Il filosof Friedrich Nietzsche ha sviluppà en ses cudesch "Die fröhliche Wissenschaft" ina teoria fascinanta co leger po far nus ventiraivels. Ins sto sa depurtar en il cudesch tenor las reglas da l'ospitalitad. Quai augmenta l'atgna beadientscha.